techiaith/cofnodycynulliad_en-cy huggingface dataset:
English: Absolutely, I'll give you my assurance that inter-governmental mechanisms in relation to finance, and also fiscal flexibilities in particular, will continue to be at the heart of conversations that I have with the Chief Secretary to the Treasury. So, you'll recall earlier on in the summer one of our big concerns was about being able to switch capital to revenue - that was something that we were looking to do. But, actually, as a result of the additional advance funding I was able to negotiate with the Treasury, I'm actually more interested in different flexibilities now. So, one would be, for example, the ability to draw down more from our Wales reserve, should we need it, or to carry more over at the end of the financial year, if we felt that was prudent to do as well. Because, obviously, the crisis is no respecter of financial years, and things can happen right at the end of a financial year, or at the beginning, and it makes the budget management very difficult. Now, all of these things are things that the UK Government could very, very simply agree to. They don't involve additional funding; they simply involve allowing us to use the funding that we have in the best way. So, I'll continue to have those discussions. I know that there's sympathy, actually, from various parts of the Senedd on that - and beyond - so, if we can work collaboratively on that, I'd welcome those opportunities.
Welsh: Yn bendant, rwy'n rhoi sicrwydd i chi y bydd mecanweithiau rhynglywodraethol mewn perthynas â chyllid, yn ogystal â hyblygrwydd cyllidol yn arbennig, yn parhau i fod yn ganolog i'r sgyrsiau a gaf gyda Phrif Ysgrifennydd y Trysorlys. Felly, fe fyddwch yn cofio'n gynharach yn yr haf fod un o'n pryderon mawr yn ymwneud â gallu newid cyfalaf yn refeniw - roedd hynny'n rhywbeth roeddem yn awyddus i'w wneud. Ond mewn gwirionedd, o ganlyniad i'r cyllid ychwanegol ymlaen llaw y llwyddais i'w negodi gyda'r Trysorlys, mae mwy o ddiddordeb gennyf erbyn hyn mewn gwahanol fathau o hyblygrwydd. Felly, un math o hyblygrwydd, er enghraifft, fyddai'r gallu i dynnu mwy i lawr o gronfa wrth gefn Cymru pe bai ei angen arnom, neu i gario mwy ymlaen ar ddiwedd y flwyddyn ariannol, pe baem yn teimlo ei bod yn ddoeth inni wneud hynny hefyd. Oherwydd yn amlwg, nid yw'r argyfwng yn parchu blynyddoedd ariannol, a gall pethau ddigwydd ar ddiwedd blwyddyn ariannol, neu ar y dechrau, ac mae'n gwneud y gwaith o reoli'r gyllideb yn anodd iawn. Nawr, mae'r holl bethau hyn yn bethau y gallai Llywodraeth y DU gytuno iddynt yn hawdd iawn. Nid ydynt yn cynnwys cyllid ychwanegol; maent yn golygu caniatáu inni ddefnyddio'r cyllid sydd gennym yn y ffordd orau. Felly, byddaf yn parhau i gael trafodaethau o'r fath. Gwn fod gwahanol rannau o'r Senedd - a thu hwnt - yn gefnogol i hynny, felly os gallwn weithio ar y cyd arnynt, byddwn yn croesawu'r cyfleoedd hynny.
English: The First Minister, a couple of weeks ago, was asked, I believe, about income tax rises, potentially, next year, and I think he replied that, with COVID, the economy was so weak that it'd be wrong to contemplate any increase in income tax. Does that mean that income tax rises should only be considered when the economy is strong?
Welsh: Gofynnwyd i'r Prif Weinidog, ychydig wythnosau yn ôl rwy'n credu, ynglŷn â'r posibilrwydd o godi treth incwm y flwyddyn nesaf, a chredaf iddo ymateb drwy ddweud bod yr economi mor wan yn sgil COVID fel y byddai'n anghywir inni ystyried unrhyw godiadau treth incwm. A yw hynny'n golygu mai dim ond pan fydd yr economi'n gryf y dylid ystyried codiadau treth incwm?
English: So, as you say, the First Minister was interviewed on precisely this issue, and he did say that he wouldn't consider raising income taxes for people when the economy was in a very difficult situation and, potentially, in a recession. Of course, we've looked ahead at the data that we've had from the Bank of England, from others, as to what the economy might look like. Obviously, there are severe difficulties in terms of the crisis anyway, but, as we move closer towards the end of the year and potentially facing a 'no deal' Brexit, obviously that will compound the issues facing us. So, the First Minister was quite clear that there would be no intention to increase income taxes when the economy was in a particularly difficult situation. And, of course, I know that we're all turning our minds towards this as we think of what we will be offering the people of Wales in the upcoming election, and I look forward to a debate on income tax later on in the Chamber this afternoon too.
Welsh: Fel y dywedwch, cynhaliwyd cyfweliad gyda'r Prif Weinidog ar yr union fater hwn, a dywedodd na fyddai'n ystyried codi trethi incwm i bobl pan fo'r economi mewn sefyllfa anodd iawn, ac o bosibl, mewn dirwasgiad. Wrth gwrs, rydym wedi edrych ar y data rydym wedi'i gael gan Fanc Lloegr, a chan eraill, o ran sut olwg fyddai ar yr economi. Yn amlwg, ceir anawsterau mawr mewn perthynas â'r argyfwng beth bynnag, ond wrth inni agosáu at ddiwedd y flwyddyn a wynebu'r posibilrwydd o Brexit heb gytundeb, yn amlwg bydd hynny'n gwaethygu'r problemau sy'n ein hwynebu. Felly, dywedodd y Prif Weinidog yn eithaf clir nad oes unrhyw fwriad i gynyddu trethi incwm pan fo'r economi mewn sefyllfa arbennig o anodd. Ac wrth gwrs, gwn fod pob un ohonom yn ystyried hyn wrth inni feddwl beth y byddwn yn ei gynnig i bobl Cymru yn yr etholiad sydd ar y gorwel, ac rwy'n edrych ymlaen at ddadl ar dreth incwm yn y Siambr yn nes ymlaen y prynhawn yma hefyd.
English: Given the very significant impact on the Welsh Government's finances of the COVID crisis, and, in particular, the likely reduction in tax yield because of more stringent measures in Wales compared to what the UK Government has done for England, how, ultimately, does the Minister expect to put the public finances back on a sustainable footing? Will she be cutting spending? Will she be increasing Welsh rates of income tax? Or will she be expecting a bail-out from the UK Government?
Welsh: O ystyried effaith sylweddol iawn yr argyfwng COVID ar gyllid Llywodraeth Cymru, ac yn benodol, y gostyngiad tebygol mewn arenillion treth oherwydd y mesurau llymach yng Nghymru o gymharu â'r hyn y mae Llywodraeth y DU wedi'i wneud yn Lloegr, sut y mae'r Gweinidog yn y pen draw yn disgwyl rhoi cyllid cyhoeddus yn ôl ar sylfaen gynaliadwy unwaith eto? A fydd yn torri gwariant? A fydd yn cynyddu cyfraddau treth incwm Cymreig? Neu a fydd yn disgwyl i Lywodraeth y DU ei hachub?
English: So, I don't think that the differential rate of moving out of lockdown between Wales and the UK Government will have a big impact on tax yields. Land transaction tax and landfill disposals tax are our two Welsh taxes, and both of those account for a relatively small portion of the Welsh Government's budget, and, of course, although the movement out of lockdown was different, actually, across both sides of the border, we both faced severe disruption to these for a significant number of months this year. So, I don't think that the impact will be great on the Welsh Government's budget.
Welsh: Ni chredaf y bydd y gwahaniaeth o ran pa mor gyflym yr aeth Llywodraeth Cymru a Llywodraeth y DU ati i godi'r cyfyngiadau symud yn cael effaith fawr ar arenillion treth. Treth trafodiadau tir a'r dreth gwarediadau tirlenwi yw ein dwy dreth yng Nghymru, ac mae'r ddwy ohonynt yn gyfran gymharol fach o gyllideb Llywodraeth Cymru, ac wrth gwrs, er i'r cyfyngiadau symud gael eu codi mewn ffyrdd gwahanol ar ddwy ochr y ffin, amharwyd yn sylweddol ar y rhain yn y ddwy wlad am nifer fawr o fisoedd eleni. Felly, ni chredaf y bydd yr effaith ar gyllideb Llywodraeth Cymru yn fawr.
English: The decision on whether or not to proceed with the M4 relief road was, and remains, an entirely devolved matter.
Welsh: Roedd y penderfyniad ynglŷn ag a ddylid bwrw ymlaen â ffordd liniaru'r M4 yn fater cwbl ddatganoledig, ac mae'n parhau i fod felly.
English: That's not what everyone in the UK Government says, is it? You referred earlier, Minister, to what you said were two clauses that could not be more damaging to Wales. If I understood correctly, those were two clauses enabling, or at least confirming, the ability of UK Government to spend money in devolved areas over and above money already committed by devolved Government. Surely, for most people outside the Cardiff Bay bubble, that would be an unambiguously good thing, if they have the UK Government spending money over and above what Welsh Government spends. Given, in your election manifesto, you said you would build the M4 relief road, if UK Government is willing to pay for that instead, and we get it without having to pay for it, wouldn't that be a good thing?
Welsh: Nid dyna y mae pawb yn Llywodraeth y DU yn ei ddweud, nage? Fe gyfeirioch chi'n gynharach, Weinidog, at yr hyn a alwoch yn ddau gymal na allent fod yn fwy niweidiol i Gymru. Os wyf wedi deall yn iawn, dau gymal oedd y rheini a oedd yn galluogi, neu o leiaf yn cadarnhau gallu Llywodraeth y DU i wario arian mewn meysydd datganoledig yn ychwanegol at arian a ymrwymwyd eisoes gan Lywodraeth ddatganoledig. I'r rhan fwyaf o bobl y tu allan i swigen Bae Caerdydd, does bosibl na fyddai hynny'n ddiamheuol yn beth da, pe bai Llywodraeth y DU yn gwario arian y tu hwnt i'r hyn y mae Llywodraeth Cymru yn ei wario. O gofio i chi ddweud yn eich maniffesto etholiad y byddech yn adeiladu ffordd liniaru'r M4, os yw Llywodraeth y DU yn barod i dalu amdani yn eich lle, a'n bod yn ei chael heb orfod talu amdani, oni fyddai hynny'n beth da?
English: The internal market Bill says nothing about spending on public services over and above the Welsh Government's budget. I'm sure that, if we're all honest, we would understand that this will mean a reduction in the Welsh Government's budget. And, of course, I'm not going to rake over the decision that was made some time ago now by the First Minister, but affordability was part of that. The other major concern that he had was about the environmental impact of the plans as well. But, as I say, this currently remains the purview of the Welsh Government.
Welsh: Nid yw'r Bil marchnad fewnol yn dweud unrhyw beth am wario ar wasanaethau cyhoeddus yn ychwanegol at gyllideb Llywodraeth Cymru. Rwy'n siŵr, pe baem i gyd yn onest, y byddem yn deall y byddai hyn yn golygu gostyngiad yng nghyllideb Llywodraeth Cymru. Ac wrth gwrs, nid wyf am fynd i ddadansoddi'r penderfyniad a wnaed gan y Prif Weinidog beth amser yn ôl bellach, ond roedd fforddiadwyedd yn rhan ohono. Y pryder mawr arall a oedd ganddo oedd effaith amgylcheddol y cynlluniau. Ond fel rwy'n dweud, mae hwn yn dal i fod yn fater i Lywodraeth Cymru ar hyn o bryd.
English: Can I ask, Minister - can I ask you about the 29 houses that were purchased for over £15 million via compulsory purchase orders in preparation for the building of the M4 relief road, and, specifically, the two properties that were bought for just under £1 million in April of last year, just two months before the First Minister took the decision to abandon the M4 relief scheme? People looking in will certainly, I think, feel that these decisions on spends were disjointed. We've now seen £157 million of taxpayers' money wasted. In regards to the properties purchased, money would have been spent, of course, on professional fees. The properties themselves remain as assets. Can you provide an update in regards to the position of these properties? Have they been sold? Are they being marketed? And how much capital has been released back to the Welsh Government to allow it to spend on other capital projects?
Welsh: Weinidog, a gaf fi ofyn - a gaf fi ofyn i chi am y 29 tŷ a brynwyd am dros £15 miliwn drwy orchmynion prynu gorfodol i baratoi ar gyfer adeiladu ffordd liniaru'r M4, ac yn benodol, y ddau eiddo a brynwyd am ychydig o dan £1 filiwn ym mis Ebrill y llynedd, ddeufis yn unig cyn i'r Prif Weinidog wneud y penderfyniad i roi'r gorau i gynllun ffordd liniaru'r M4? Yn sicr, credaf y bydd pobl sy'n edrych ar hyn o'r tu allan yn teimlo bod y penderfyniadau hyn ar wariant yn ddi-drefn. Erbyn hyn, rydym wedi gweld £157 miliwn o arian y trethdalwyr yn cael ei wastraffu. O ran yr eiddo a brynwyd, byddai arian wedi cael ei wario ar ffioedd proffesiynol wrth gwrs. Mae'r eiddo eu hunain yn parhau i fod yn asedau. A allwch roi'r wybodaeth ddiweddaraf inni ynglŷn â sefyllfa'r eiddo hyn? A ydynt wedi cael eu gwerthu? A ydynt yn cael eu rhoi ar y farchnad? A faint o gyfalaf sydd wedi'i ryddhau yn ôl i Lywodraeth Cymru i ganiatáu iddi wario ar brosiectau cyfalaf eraill?
English: I will have to liaise with my colleague the Minister for enviroment - sorry, the Minister for economy and transport - in relation to your question about the properties, are they being sold, have they been sold and so on. I'm afraid I don't have that answer, but I'll ensure that you do get it.
Welsh: Bydd yn rhaid i mi gael sgwrs gyda fy nghyd-Aelod, Gweinidog yr amgylchedd - mae'n ddrwg gennyf, Gweinidog yr economi a thrafnidiaeth - ynglŷn â'ch cwestiwn am yr eiddo, a ydynt yn cael eu gwerthu, a ydynt wedi'u gwerthu ac ati. Mae arnaf ofn nad yw'r ateb hwnnw gennyf, ond byddaf yn sicrhau eich bod yn ei gael.
English: Minister, would you agree with me that if UK Government has funding available for transport infrastructure in south-east Wales it should come to the Welsh Government to decide how it should be spent? And, in line with the M4 commission, it should be spent on public transport infrastructure, for example, a new walkway station in Magor, which is very much supported by the local community.
Welsh: Weinidog, a fyddech yn cytuno â mi, os oes gan Lywodraeth y DU arian ar gael ar gyfer y seilwaith trafnidiaeth yn ne-ddwyrain Cymru, mai Llywodraeth Cymru a ddylai benderfynu sut y dylid ei wario? Ac yn unol â chomisiwn yr M4, dylid ei wario ar seilwaith trafnidiaeth gyhoeddus, er enghraifft, gorsaf rodfa newydd ym Magwyr, sy'n syniad y mae'r gymuned leol yn ei gefnogi'n fawr.
English: Yes, I do absolutely agree with John Griffiths on this. He, as well as I, welcomes the latest report from Lord Burns and his team and the significant evidence base that sits behind that, and, of course, it recommends a significant upgrade to the south Wales relief rail lines as part of an integrated multimodal public transport network. This, of course, is something that John Griffiths has been promoting for his area for some time, and it does point the way to a more sustainable, long-term alternative to car use in that part of the world. I think that this is the right way forward, and we're very happy to work with John Griffiths and others to ensure that we can play our part in making that a reality.
Welsh: Ie, rwy'n cytuno'n llwyr â John Griffiths ar hyn. Mae ef a minnau'n croesawu'r adroddiad diweddaraf gan yr Arglwydd Burns a'i dîm a'r sylfaen dystiolaeth sylweddol sy'n sail iddo, ac wrth gwrs, mae'n argymell gwaith uwchraddio sylweddol ar reilffyrdd lliniaru de Cymru fel rhan o rwydwaith trafnidiaeth gyhoeddus aml-ddull integredig. Mae hyn, wrth gwrs, yn rhywbeth y mae John Griffiths wedi bod yn ei hyrwyddo ar gyfer ei ardal ers peth amser, ac mae'n gam tuag at ddewis amgen mwy cynaliadwy a hirdymor na cheir yn y rhan honno o'r byd. Credaf mai dyma'r ffordd iawn ymlaen, ac rydym yn fwy na pharod i weithio gyda John Griffiths ac eraill i sicrhau y gallwn chwarae ein rhan i wireddu hynny.
English: As set out in my letter of 24 April to the Finance Committee, the Welsh Government received consequentials of £58 million capital and £1.2 million revenue as a result of the UK Government's building safety fund announced in March.
Welsh: Fel y nodwyd yn fy llythyr at y Pwyllgor Cyllid ar 24 Ebrill, derbyniodd Llywodraeth Cymru gyllid canlyniadol o £58 miliwn o gyfalaf a £1.2 miliwn o refeniw o ganlyniad i gronfa diogelwch adeiladu Llywodraeth y DU a gyhoeddwyd ym mis Mawrth.
English: Thank you. Thousands of people in Wales live in flats that are at risk of fire. The properties are worthless. There is a Welsh Grenfell waiting to happen. I visited Victoria Wharf and shot a video showing the incredible toll this is having on residents, and 750,000 people have viewed the video, and saw and heard residents say that they wrote to you and the First Minister and, I quote, they've heard not a word back. They did get a response from Lynda Thorne, the cabinet member for housing in Cardiff, saying, and I quote again: 'The problem is that members of the Welsh Government are up for election in May next year, and so although' the housing Minister 'is committed, everything depends on the results of those elections.' It's shameless that you seem to be trying to blackmail people into voting Labour instead of addressing the very serious problems. The Conservatives in London have introduced a £1 billion fund to start fixing the problems in England, but a civil servant in Wales has stated: 'While the Welsh Government will receive some consequential funding, it is for Welsh Ministers to decide how this money will be spent in Wales.' So, have you actually decided now, and can the thousands of people - thousands - living in unsafe flats that are worth nothing expect some kind of Government help and Government action, and a response, whether there's an election or not?
Welsh: Diolch. Mae miloedd o bobl yng Nghymru yn byw mewn fflatiau sydd mewn perygl o fynd ar dân. Mae'r eiddo'n ddiwerth. Mae Grenfell Cymreig yn anochel. Bûm yn ymweld â Victoria Wharf a gwneuthum fideo i ddangos yr effaith aruthrol y mae hyn yn ei chael ar breswylwyr, ac mae 750,000 o bobl wedi gwylio'r fideo, ac wedi gweld a chlywed preswylwyr yn dweud eu bod wedi ysgrifennu atoch chi a'r Prif Weinidog, ac rwy'n dyfynnu, nid ydynt wedi clywed gair yn ôl. Cawsant ymateb gan Lynda Thorne, yr aelod cabinet dros dai yng Nghaerdydd, a ddywedodd, ac rwy'n dyfynnu unwaith eto: Y broblem yw y bydd Aelodau Llywodraeth Cymru yn sefyll etholiad ym mis Mai y flwyddyn nesaf, ac felly er bod y Gweinidog tai yn ymroddedig, mae popeth yn dibynnu ar ganlyniadau'r etholiadau hynny. Mae'n warthus eich bod yn ôl pob golwg yn ceisio blacmelio pobl i bleidleisio dros Lafur yn lle mynd i'r afael â'r problemau difrifol hyn. Mae'r Ceidwadwyr yn Llundain wedi cyflwyno cronfa gwerth £1 biliwn i ddechrau unioni'r problemau yn Lloegr, ond mae gwas sifil yng Nghymru wedi nodi: Er y bydd Llywodraeth Cymru yn derbyn rhywfaint o gyllid canlyniadol, mater i Weinidogion Cymru yw penderfynu sut y bydd yr arian hwn yn cael ei wario yng Nghymru. Felly, a ydych wedi penderfynu bellach, ac a all y miloedd o bobl - miloedd - sy'n byw mewn fflatiau anniogel nad ydynt yn werth unrhyw beth ddisgwyl rhyw fath o gymorth gan y Llywodraeth a chamau gweithredu gan y Llywodraeth, ac ymateb, ni waeth a oes etholiad ai peidio?
English: Well, what's shameless, Llywydd, is that performance there, I have to say. You will have heard from the Minister for Housing and Local Government just last Wednesday that the Welsh Government is committed to exploring ways forward. We recently published our position statement, and that proposes a new building safety regime that puts the safety and well-being of residents at its heart to ensure that people feel safe in their homes regardless of tenure, and that the ethos applies throughout the design, construction and occupation of those affected buildings. Those reforms will go much further than just making improvements to high-rise buildings; this is about making sure that all residents in Wales are safe. In terms of that piece of correspondence, clearly it would have had a response from the Minister for Housing and Local Government's department - if it hasn't arrived yet, I'm sure it will be on the way shortly - because obviously the Minister for housing is the appropriate person to address that issue. In the case of Victoria Wharf in Cardiff Bay, I do know that officials are due to meet with the chair of the residents' association shortly to discuss this issue further.
Welsh: Wel, yr hyn sy'n warthus, Lywydd, yw'r perfformiad hwnnw, mae'n rhaid i mi ddweud. Fe fyddwch wedi clywed gan y Gweinidog Tai a Llywodraeth Leol ddydd Mercher diwethaf fod Llywodraeth Cymru wedi ymrwymo i archwilio ffyrdd o symud ymlaen. Yn ddiweddar, gwnaethom gyhoeddi ein datganiad sefyllfa, ac mae hwnnw'n cynnig cyfundrefn diogelwch adeiladu newydd sy'n rhoi lle canolog i ddiogelwch a lles preswylwyr er mwyn sicrhau bod pobl yn teimlo'n ddiogel yn eu cartrefi ni waeth beth fo'u deiliadaeth, a bod yr ethos yn berthnasol drwy gydol y broses o gynllunio, adeiladu a meddiannu'r adeiladau yr effeithir arnynt. Bydd y diwygiadau hynny'n mynd ymhellach o lawer na gwneud gwelliannau i adeiladau uchel yn unig; mae hyn yn ymwneud â sicrhau bod holl drigolion Cymru yn ddiogel. O ran yr ohebiaeth honno, yn amlwg, byddai wedi cael ymateb gan adran y Gweinidog Tai a Llywodraeth Leol - os nad yw wedi cyrraedd eto, rwy'n siŵr y bydd ar y ffordd cyn bo hir - oherwydd yn amlwg, y Gweinidog tai yw'r unigolyn priodol i fynd i'r afael â'r mater hwnnw. Yn achos Victoria Wharf ym Mae Caerdydd, gwn fod swyddogion i fod i gyfarfod â chadeirydd cymdeithas y preswylwyr cyn bo hir i drafod y mater ymhellach.
English: Minister, this is one of the most significant consequentials that the Welsh Government has received in the fifth Senedd, and whilst I can accept that you may not have needed the whole £58 million, because we have a different pattern to England, a substantial amount of that is required. As you dither and, frankly, deflect the concerns of the leaseholders into some sort of long-term plan to improve the system - which I agree with, incidentally - we have an immediate problem now. Fire insurance has gone up tenfold in some of these places, so the tenants are facing a £1,000 bill for their contribution to that aspect of the service charge. It's astonishing. And then the capital costs they face can go from anything from £10,000 upwards towards £40,000, and there is a fire enforcement order imminent. They need help now, you've been given the money, you should pass it on in an appropriate scheme now.
Welsh: Weinidog, dyma un o'r symiau mwyaf sylweddol o gyllid canlyniadol i Lywodraeth Cymru eu cael yn y bumed Senedd, ac er y gallaf dderbyn efallai nad oedd angen y £58 miliwn i gyd arnoch, gan fod gennym batrwm gwahanol i Loegr, mae angen cyfran sylweddol ohono. Wrth i chi betruso, ac a dweud y gwir, wrth i chi ddargyfeirio pryderon lesddeiliaid tuag at ryw fath o gynllun hirdymor i wella'r system - cynllun rwy'n cytuno ag ef, gyda llaw - mae problem yn ein hwynebu yn awr. Mae yswiriant tân bellach yn costio ddengwaith cymaint yn rhai o'r lleoedd hyn, felly mae'r tenantiaid yn wynebu bil o £1,000 am eu cyfraniad at yr elfen honno o'r tâl gwasanaeth. Mae'n rhyfeddol. Ac yna, gall y costau cyfalaf y maent yn eu hwynebu amrywio o £10,000 hyd at £40,000, ac mae gorchymyn gorfodi ar gyfer tân ar y ffordd. Mae angen help arnynt yn awr, rydych wedi cael yr arian, dylech ei drosglwyddo drwy gynllun priodol ar unwaith.